CELEX: 62015TN0584
Language: fi
Date: 2015-10-07 00:00:00
Title: Asia T-584/15: Kanne 7.10.2015 – POA v. komissio

7.12.2015   
            
            
               FI
            
            
               Euroopan unionin virallinen lehti
            
            
               C 406/40
            
         Kanne 7.10.2015 – POA v. komissio
   (Asia T-584/15)
   (2015/C 406/41)
   Oikeudenkäyntikieli: englanti
   
      Asianosaiset
   
   
      Kantaja: Pagkyprios organismos ageladotrofon Dimosia Ltd (POA) (Latsia, Kypros) (edustaja: asianajaja N. Korogiannakis)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan komission päätöksen, jolla hyväksyttiin Kyproksen tasavallan viranomaisten toimittamat hakemusasiakirjat asiassa CY/PDO/0005/01243 maataloustuotteiden ja elintarvikkeiden laatujärjestelmistä 21.11.2012 annetussa Euroopan parlamentin ja neuvoston asetuksessa (EU) N:o 1151/2012 (EUVL L 343, s. 1) asetettujen edellytysten mukaisina kyseisen asetuksen 50 artiklan 1 kohdan nojalla ja päätettiin julkaista ne Euroopan unionin virallisessa lehdessä numerolla 2015/C 246/12
            
         
               —
            
            
               velvoittamaan komission korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu siihen, että komissio on tehnyt ilmeisen arviointivirheen arvioidessaan hakemuksen CY/PDO/0005/01243 asetuksen (EU) N:o 1151/2012 mukaisuutta.
               
                           —
                        
                        
                           Hakemus CY/PDO/0005/01243 poikkeaa CYS 94 (1 ja 2 osa) 1985 -standardista ”Halloumin” valmistusmenettelyssä käytetyn maitopitoisuuden osalta.
                        
                     
                           —
                        
                        
                           Hakemus CY/PDO/0005/01243 on asetuksen (EU) N:o 1151/2012 7 artiklan vastainen.
                        
                     
         
               2)
            
            
               Toinen kanneperuste, joka perustuu siihen, ettei komissio tutkinut, onko hakemus CY/PDO/0005/01243 asetuksessa (EU) N:o 1151/2012 säädetyn menettelyn mukainen.
               
                           —
                        
                        
                           Valitusoikeudelle annettu aika ei ollut kohtuullinen.
                        
                     
                           —
                        
                        
                           Kansalliset viranomaiset eivät tutkineet asianmukaisesti kantajan esittämää vastaväitettä.